ماجد الفطيم هوا رجل اعمال اماراتى بارز و هوا صاحب مجموعه ماجد الفطيم؛ واحده من اكبر و اكتر الشركات تاثير فى دولة الامارات العربيه المتحده, اضافه لفروعها الكبيره فى كتير من دول العالم. اتقدرت ثروته فى سنة 2021 حسب مجلة «سى اى او وورلد» الامريكيه بحوالى 5.32 مليار دولار امريكانى و جيه فى المرتبه 436 عالميا. اسس ماجد الفطيم قطب المراكز التجاريه و الترفيهيه, مجموعة ماجد الفطيم القابضه العملاقه سنة 1992. و بتمتلك و بتدير ماجد الفطيم 13 فندق و 26 مركز تجارى, ابرزها مول الامارات فى دبى, و مول مصر فى القاهره. و بتمتلك مجموع ماجد الفطيم رخصه حصريه لتشغيل الهايبر ماركت للشركه الفرنسيه (كارفور) فى منطقه الشرق الاوسط و شمال افريقيا و وسط آسيا. و بيضغل يشغل ابنه طارق عضوية مجلس الاداره بالمجموعه, و بيدير افراد من برى العيله الشركه القابضه اللى بتنشر ايراداتها و ارباحها سنويا. و بلغت ايرادات المجموعه 9.4 مليار دولار فى 2018, صنفته مجلة فوربس فى المرتبه التالته ضمن اثرياء العرب لسنة 2021 بثروه تقدر بـ 3.6 مليار دولار, كمان حل فى المرتبه الاولى بين اثرياء الامارات. ماجد الفطيم هوا اخو الملياردير الاماراتى عبد الله الفطيم. اتوفى يوم الجمعه 17 ديسمبر 2021.